**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**JU MJEŠOVITA SREDNJA ŠKOLA SREBRENIK**

Broj: 02- 37/21

Srebrenik, 04.06.2021.godine

Na osnovu člana 129. stav (1) i (2) Zakona o srednjem obrazovanju i odgoju („Službene novine Tuzlanskog kantona“, broj: 10/20-prečišćeni tekst i 11/20 ), člana 16. stav (4) Zakona o izmjenama i dopunama Zakona o srednjem obrazovanju i odgoju („Službene novine TK“ broj 8/21), Kriterija o utvrđivanju uslova nakojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona (“Sl.novine TK”, broj: 11/14) i Odluke Privremenog Školskog odbora o raspisivanju konkursa za izbor i imenovanje direktora JU Mješovita srednja škola Srebrenik, broj: 02- 35/21 od 04.06.2021.godine, JU Mješovita srednja škola Srebrenik, **raspisuje**

**K O N K U R S**

**za izbor i imenovanje direktora JU Mješovita srednja škola Srebrenik**

**1.** Raspisuje se Konkurs za izbor i imenovanje direktora JU **Mješovite srednje škole** Srebrenik, na mandatni period od 4 (četiri) godine.

**2.** Direktor škole rukovodi školom i obavlja druge poslove u skladu sa članom 132. Zakona o srednjem obrazovanju i odgoju („Sl. novine TK“, br.10/20–prečišćeni tekst, 11/20, 8/21) i drugim važećim propisima kojima su propisane nadležnosti direktora srednje škole koje imaju status javne ustanove, odnosno kojim je uređen sistem rukovođenja javnim ustanovama srednjeg obrazovanja na području Tuzlanskog kantona.

3.Opći uslovi

Kandidat za direktora škole mora ispunjavati sljedeće opće uslove:

a) da je državljanin Bosne i Hercegovine,

b) da je zdravstveno sposoban za obavljanje poslova direktora škole,

c) da se na njega ne odnosi član IX stav (1) Ustava Bosne i Hercegovine,

d) da nije osuđivan za krivično djelo,

e) da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole.

4.Posebni uslovi

Kandidat za direktora škole, pored općih uslova mora ispunjavati i sljedeće posebne uslove:

1. da ispunjava uslove za nastavnika ili pedagoga u skladu sa nastavnim planom i programom škole u kojoj konkuriše,
2. da ima odgovarajući nivo obrazovanja-visoka stručna sprema ili ekvivalent i stručno zvanje u određenoj oblasti,
3. da ima položen stručni ispit za samostalan rad na poslovima nastavnika ili pedagoga,
4. da ima najmanje pet godina radnog iskustva na poslovima nastavnika ili pedagoga osnovne ili srednje škole,
5. da ima program rada i razvoja škole za period na koji se imenuje direktor,
6. da se ističe organizacionim sposobnostima.

**5.**Smetnje za imenovanje

(1) Za direktora škole ne može biti imenovano lice kod kojeg postoje smetnje za imenovanje propisane članom 128. Zakona o srednjem obrazovanju i odgoju („Sl. novine TK“, br.10/20-prečišćeni tekst, 11/20, 8/21) odnosno lice:

a) koje je pravosnažno osuđivano za krivično djelo koje ga po članu 105. stav (1) istog zakona čini nepodobnim za rad sa djecom,

b) na koje se odnosi član IX (1) Ustava Bosne i Hercegovine,

c) koje je član izvršnih organa političkih partija,

d) koje ima direktan finansijski ili drugi lični interes u školi u kojoj se kandiduje koji bi mogao dovesti do sukoba interesa sa njegovom dužnošću direktora,

e) kojem je u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili kojem je u istom periodu izrečena disciplinska mjera otpusta iz državne službe,

f) koje je pravosnažno osuđeno za neko od krivičnih djela iz člana 105 stav (1) Zakona o srednjem obrazovanju i odgoju, koje je kažnjavano iz oblasti privrednog prestupa, kojem je izrečena zaštitna mjera zabrane vršenja poslova direktora, nastavnika ili pedagoga škole ili koje u mandatnom periodu stiče uslove za odlazak u penziju shodno odredbama Zakona o radu.

g) koje je zbog svoje krivice bilo razriješeno dužnosti direktora neke od odgojno-obrazovnih ustanova,

h) koje  je u školi u koju se kandiduje imenovan za direktora dva uzastopna puna mandata.

(2) Lice može biti imenovano za direktora iste škole više puta, ali ne više od dva uzastopna puna mandata. Imenovanje za vršioca dužnosti direktora tog ili drugog lica između dva mandata, odnosno razrješenje sa dužnosti direktora škole prije isteka vremena na koje je imenovan iz razloga propisanog članom 134.stav (1) tačka a)Zakona o srednjem obrazovanju i odgoju, ne prekida uzastopnost mandata u odnosu na lice koje se javlja kao kandidat za direktora škole.

**Za direktora škole ne može biti imenovano lice koje ne ispunjava uslove opće i posebne uslove konkursa.**

**6.**Uz prijavu na konkurs, koja sadrži kraću biografiju kandidati su dužni dostaviti dokaz o ispunjavanju svih uslova konkursa (općih i posebnih), odnosno sljedeću dokumentaciju (original ili ovjerene kopije ne starije od šest mjeseci):

1. diplomu o stečenoj stručnoj spremi (original ili ovjerena kopija),
2. uvjerenje o položenom stručnom ispitu za samostalan rad na poslovima nastavnika ili pedagoga (ovjerena kopija),
3. potvrdu/uvjerenje o posjedovanju najmanje pet godina radnog iskustva na poslovima nastavnika ili pedagoga škole poslije sticanja odgovarajuće stručne spreme (original ili ovjerena kopija),
4. program rada i razvoja JU Mješovite srednje škole Srebrenik, za period na koji se imenuje direktor,
5. uvjerenje o državljanstvu (original ili ovjerena kopija),
6. uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole,
7. ovjerenu izjavu da nije pravosnažno osuđivan za krivično djelo koje ga po članu 105. stav (1) Zakona o srednjem obrazovanju i odgoju - prečišćeni tekst („Sl. novine TK“, br.10/20, 11/20, 8/21) čini nepodobnim za rad sa djecom,
8. ovjerenu izjavu da se na njega ne odnosi član IX (1) Ustava Bosna i Hercegovine,
9. ovjerenu izjavu da nije član izvršnih organa političkih partija,
10. ovjerenu izjavu da nema direktan finansijski ili drugi lični interes u Javnoj ustanovi Mješovitoj srednjoj školi Srebrenik, koji bi mogao dovesti do sukoba interesa sa njegovom dužnošću direktora,
11. ovjerenu izjavu da nije osuđivan za krivično djelo,
12. ovjerenu izjavu da mu u posljednje tri godine prije dana objavljivanja konkursa nije otkazan ugovor o radu zbog disciplinske odgovornosti ili u istom periodu izrečena disciplinska mjera otpusta iz državne službe,
13. ovjerenu izjavu da zbog svoje krivice nije razriješen dužnosti direktora neke od odgojno–obrazovnih ustanova i da u mandatnom periodu ne stiče uslove za odlazak u penziju,
14. ovjerena izjava kandidata da u JU Mješovitoj srednjoj školi Srebrenik nije imenovan na dužnost direktora dva uzastopna puna mandata.

Pod ovjerenom izjavom podrazumijeva se izjava ovjerena od strane nadležnog gradskog ili općinskog organa uprave, odnosno izjava ovjerena od strane notara.

U slučaju potrebe, na zahtjev škole, kandidati su dužni dostaviti i drugu dokumentaciju kojom dokazuju ispunjavanje potrebnih uslova za izbor i imenovanje na dužnost direktora škole.

Kandidat koji bude izabran za direktora škole dužan je prije stupanja na dužnost dostaviti

a) ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole ne starije od 3 (tri) mjeseca

b) Izjavu ovjerenu od strane nadležnog organa o odstupanju sa pozicije predsjednika ili člana Školskog odbora ukoliko je u tom momentu obavljao navedenu dužnost.

**7.** Odluku o izboru i imenovanju direktora škole, nakon provedene konkursne procedure, donosi Školski odbor, uz prethodno pribavljeno stručno mišljenje Pedagoškog zavoda Tuzlanskog kantona i prethodnu saglasnost Ministarstva obrazovanja i nauke Tuzlanskog kantona, te vlastite ocjene dostavljenog programa rada i razvoja škole za period na koji se imenuje direktor.

Kandidat koji nije dobio saglasnost nadležnog Ministarstva ne može biti imenovan za direktora škole.

Kriteriji po osnovu kojih Pedagoški zavod Tuzlanskog kanton daje stručno mišljenje, odnosno kriteriji po osnovu kojih Ministarstvo obrazovanja i nauke Tuzlanskog kantona daje prethodnu saglasnost propisani su tačkom IV i V Kriterija o utvrđivanju uslova na osnovu kojih se vrši izbor i imenovanje kandidata za direktora srednje škole čiji je osnivač Skupština Tuzlanskog kantona („Sl. novine TK“, br. 11/14)*.*

O rezultatima konkursa kandidati će biti obaviješteni u pisanoj formi u roku od 8 dana od dana donošenja odluke o izboru direktora škole.

Odluka Školskog odbora je konačna i protiv iste se ne može izjavljivati žalba, ali se nakon njene konačnosti može pokrenuti sudski (parnični) postupak.

**8.** Konkurs ostaje otvoren 15 (petnaest) dana od dana objavljivanja u dnevnom listu AVAZ - ROTO PRESS (Dnevni avaz).

Prijave na konkurs, zajedno sa traženom dokumentacijom, kandidat dostavlja neposredno na protokol škole ili preporučenom poštom na adresu: **JU Mješovita srednja škola Srebrenik, ul. Radnička broj 19 75350 Srebrenik**, sa naznakom *„Prijava na Konkurs za izbor i imenovanje direktora JU Mješovita srednja škola Srebrenik - ne otvarati“*.

**9.** Neblagovremene ili nepotpune prijave bit će odbačene i neće se uzeti u razmatranje.

 Predsjednik Privremenog školskog odbora

 Bajrektarević Osman, dipl.ecc.